	Plan upravljanja destinacijom Turističke zajednice općine Tisno 2025.-2029. i izračun prihvatnog kapaciteta


POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA PUTEM INTERNETSKOG
SAVJETOVANJA SA JAVNOŠĆU

	RAZLOZI DONOŠENJA AKTA 
	Turistička zajednica općine Tisno izradila je Plan upravljanja destinacijom u skladu s Zakonom o turizmu (NN, br. 156/2023), Pravilnikom o metodologiji izrade plana upravljanja destinacijom (NN, br. 112/2024), Pravilnikom o pokazateljima za praćenje razvoja i održivosti turizma (NN, br. 112/2024) te Pravilnikom o metodologiji izračuna prihvatnog kapaciteta (NN, br. 112/2024).
Plan upravljanja destinacijom predstavlja temeljni planski dokument za razvoj održive turističke destinacije. Njegova primarna svrha je usmjeriti razvoj turizma u skladu s načelima održivosti, uz istodobno usklađivanje s aktima strateškog planiranja, prostorno-planskom dokumentacijom, planovima upravljanja kulturnim dobrima te drugim važećim propisima i razvojnim dokumentima.
Plan se temelji na izračunu prihvatnog kapaciteta destinacije, izrađenom u skladu s propisanom metodologijom, čime se osigurava uravnotežen odnos između turističkih aktivnosti i očuvanja prostora, resursa i kvalitete života lokalnog stanovništva.
Ujedno je usklađen s relevantnim strateškim dokumentima razvoja turizma i ukupnog razvoja Općine Tisno i Šibensko- kninske županije.
Sukladno članku 25. Zakona o turizmu te članku 11. Zakona o pravu na pristup informacijama (NN, br. 25/13, 85/15 i 69/22), Prijedlog Plana upravljanja destinacijom i izračun prihvatnog kapaciteta upućuju se na javno savjetovanje. Objavom nacrta dokumenta, uz obrazloženje ciljeva i razloga njegova donošenja, omogućuje se sudjelovanje zainteresirane javnosti u postupku donošenja ovog strateškog dokumenta. 

	CILJEVI PROVOĐENJA SAVJETOVANJA 
	Izrada Plana upravljanja destinacijom predstavlja važan iskorak prema sustavnom i dugoročno održivom razvoju turizma. Dokument se temelji na analizi postojećeg stanja, definiranim pokazateljima održivosti i prihvatnog kapaciteta te jasno postavljenim razvojnim ciljevima i mjerama. Njegova provedba pridonijet će unapređenju kvalitete turističke ponude, očuvanju prirodne i kulturne baštine te osiguravanju pozitivnih učinaka turizma na lokalnu zajednicu. Poseban naglasak stavlja se na razvoj cjelogodišnjeg turizma, diversifikaciju turističkih doživljaja te jačanje suradnje među dionicima u destinaciji.

	ADRESA I NAČIN
PODNOŠENJA MIŠLJENJA,
PRIMJEDBI I PRIJEDLOGA
	Pisane primjedbe na prijedlog Odluke dostavljaju se na zadanom obrascu (u prilogu) i to elektroničkom poštom na e-mail: tzotisno@gmail.com 

	Sukladno odredbama članka 11. Zakona o pravu na pristup informacijama (Narodne novine, broj 25/13, 85/15, 69/22) po isteku roka za dostavu mišljenja i prijedloga nositelj izrade akta dužan je na internetskoj stranici objaviti izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. 



